VS00016056
Datum: 2010-05-24T02:00:00.000+02:00
datum_sodbe_i_stopnje: 2016-02-15T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: hudi primeri
odskodnina: 62.000 EUR
opombe: II Ips 107/2017 Reviziji tožeče stranke je bilo delno ugodeno tako, da je bila odškodnina za telesne bolečine zvišana za 5.000 EUR, za strah za 2.000 EUR, za duševne bolečine zaradi zmanjšanja življenjske aktivnosti pa za 3.000 EUR.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 45 do 60 let

## Škodni dogodek

Prometna nesreča - trčenje med motornim kolesom, ki ga je vozila oškodovanka in motornim vozilom.

## Poškodba

Zlom zoba 2. vratnega vretenca, udarnina glave, udarnina desne rame, udarnina desne strani prsnega koša, pretres možganov lažje stopnje.

## Telesne bolečine

25.000 EUR Hude telesne bolečine - 9 mesecev kumulativno, srednje hude telesne bolečine - 1,5 leta kumulativno, nato pa še manj intenzivne bolečine, ki jih še vedno trpi.

#### Hospitalizacija

60 dni, 4 operacije v splošni anesteziji.

#### Ambulantno zdravljenje

Številni obiski pri kirurgu in specialistih (30x) ter izbranem zdravniku (20x).

#### Rehabilitacija

Rehabilitacija v zdravilišču - 6 tednov kumulativno.

#### Nevšečnosti med zdravljenjem

Nošenje trde ovratne ortoze 2 do 3 mesece po vsaki operaciji, ki jo je omejevala tudi pri vsakodnevnih opravilih, kolikor jih je zmogla; jemanje močnih zdravil proti bolečinam. Razvila se je namreč kronična nevropatska bolečina, ki sama po sebi pomeni bolezensko stanje, ki ga tudi več operacij ni moglo odpraviti; izguba zasebnosti med zdravljenjem, odvisnost od drugih prve dni po operacijah, huda slabost po operacijah.

## Strah

4.000 EUR Intenziven primarni strah, ki se je okrepil po diagnozi v bolnišnici; sekundarni strah pred operacijami in glede izida zdravljenja je bil intenziven do zadnjega pregleda, torej več kot 5 let po poškodbi.

## Zmanjšanje življenjske aktivnosti

33.000 EUR Za pridobitno delo ni sposobna in vsakodnevna opravila opravlja le s težavo. Ne more voziti kolesa z motorjem ali avtomobila - na daljše razdalje ni sposobna prevoza niti kot sopotnica. Vrat ima fiksiran in se obrača cela (že na prvi pogled ima spremenjeno držo telesa). Ni sposobna pogleda navzgor in navzdol, zato ne more brati, šivati, kuha s težavo, slabo spi in menja vzglavnike. Večkrat se spotakne, pri hoji čuti zbadanje v glavi zaradi nihajev. Vsaj 3x na dan vzame zdravilo Doreta, ki pa jo naredi omotično.

Sicer je imela tožnica zaradi degenerativnih sprememb že pred nesrečo status invalida III. kategorije.

## Skaženost

Odškodnina v višini 4.000 EUR ni bila revizijsko izpodbijana.

---

Obligacijski zakonik (2001) - OZ člen 179